armvectores/hy_wikipedia_2023 huggingface dataset:
Վիլհելմ I Նվաճող

Վիլհելմ I Նվաճող (նաև՝ Վիլհելմ Նորմանդացի, Վիլհելմ Ապօրինածին, անգլ.՝ William I the Conqueror, William the Bastard, ֆր.՝ Guillaume le Conquérant, Guillaume le Bâtard, ոչ վաղ քան 1027 և ոչ ուշ քան 1028, Ֆալեզ, Duchy of Normandy - սեպտեմբերի 9, 1087, Ռուան, Duchy of Normandy), Նորմանդիայի դուքս, (որպես Վիլհելմ II, 1035 թվականից) և Անգլիայի թագավոր (1066 թվականից), Անգլիայի նորմանական նվաճման կազմակերպիչ և ղեկավար, XI դարի Եվրոպայի խոշորագույն պետական գործիչներից մեկը։
Իմանալով Էդվարդ Խոստովանողի մահվան մասին՝ պահանջ է ներկայացնում Անգլիայի գահին տիրելու համար։ Կառուցելով շուրջ 700 նավ իր զորքը (մոտ 7000 մարդ) տեղափոխում է Անգլիա՝ ափ իջնելով 1066 թ. սեպտեմբերի 28-ին Պիվենսիում։ Անգլիայի թագավոր Հարոլդ II-ը շտապում է հարավ, սակայն նրա ռազմական ուժերը թուլացած էին դրանից քիչ առաջ տեղի ունեցած նորվեգացիների հարձակումը հետ մղելուց հետո։ Վճռական ճակատամարտը կայացել է 1066 թ հոկտեմբերի 14-ին՝ Հաստինգսի մոտ՝ ավարտվելով անգլիացիների պարրտությամբ։ Ճակատամարտում զոհվում են Հարոլդը և անգլոսաքսոնական ազնվականությունից շատերը։ Շուտով Լոնդոնը, երկրի հյուսիսը և հարավը հնազանդվում են Վիլհելմ Նվաճողին, և նա 1066 թ. դեկտեմբերի 25-ին թագադրվում է Վեստմինստերում՝ որպես Անգլիայի նոր թագավոր։
1068 թ. Լոնդոնի մոտ սկսում է կառուցվել թագավորական ամրոցը՝ Թաուերը։ 1069 թ. նոր թագավորի դեմ ապստամբում են 
երկրի հյուսիսային շրջանները։ Վիլհելմ I-ի զորքը մեծ դաժանությամբ ճնշում է այն։
1085 թ. Վիլհելմը անց է կացնում բնակչության մարդահամար։ Համաձայն այդ մարդահամարի տվյալների՝ Անգլիայի բնակչությունը կազմում էր շուրջ 2 միլիոն մարդ և նրանցից 95% ապրում էր գյուղերում։ Ձգտելով ամրապնդել իր իշխանությունը՝ Վիլհելմը Անգլիայի ամբողջ հողատարածքը հայտարարեց արքունական սեփականություն, որպես հողատարածքների (ֆեոդների) տիրելու պայման պարտավորեցնելով բոլոր հողատերերին անձնական հավատարմության երդում տալ թագավորին։
Անգլիայի նվաճումը արագացրեց գյուղացիության ճորտատիրացման գործընթացը, որի հետևանքով ազատ գյուղացիների թիվը զգալի չափով նվազեց։ Ֆեոդալիզացման ավարտը նպաստեց հասարակության հետագա զարգացմանը։ Երկրում հաստատվեց բավականին ուժեղ կենտրոնական իշխանություն, որին աջակցում էին մանր և միջին ֆեոդալները, առևտրականները և եկեղեցին։
Վիլհելմը I-ը մահացել է 1087 թ. Ռուանում՝ կտակելով Անգլիայի գահն իր որդուն՝ Վիլհելմ II (Անգլիա)-ին։


== Աղբյուրներ ==
Ռ.Գևորգյան, Մեծ Բրիտանիայի պատմություն, Երևան, 2004(չաշխատող հղում)


== Ծանոթագրություններ ==
Կավաստու (գյուղ, Լուունյա շրջան)

Անվան այլ կիրառումների համար տե՛ս՝ ԿավաստուԿավաստու (էստ․՝ Kavastu), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 252 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրեա Պրևիտալի

Անդրեա Պրևիտալի (իտալերեն՝ Andrea Previtali, ոչ վաղ քան 1470 և ոչ ուշ քան 1480, Բերբեննո, Բերգամո, Լոմբարդիա - նոյեմբերի 7, 1528, Բերգամո, Լոմբարդիա), Վերածննդի դարաշրջանի իտալացի նկարիչ։ 
Եղել է Ջովաննի Բելլինիի աշակերտը։


== Կենսագրություն ==
Անդրեա Պրևիտալին ծնվել է Բերգամո գավառի մի փոքրիկ գյուղում։ Նկարչի բնածին տաղանդը երիտասարդ տարիքում նրան տարել է Վենետիկ՝ ժամանակի հիմնական գեղանկարչական ​​կենտրոններից մեկը։
Նկարչի վաղ նկարներում, մասնավորապես դիմանկարներում և բնապատկերներում, կարելի է նկատել այնպիսի նկարիչների աշխատանքի ազդեցությանը, ինչպիսիք են Վիտտորե Կարպաչչոն, Ջորջոնեն, Յակոպո Պալմա Ավագը, որոնց  նա հանդիպել է Վենետիկում գտնվելու ընթացքում։
1511 թվականին Պրևիտալին վերադառրձել է Բերգամո՝ իր ծննդավայրը, որտեղ սկսել է ստեղծագործել՝ Լորենցո Լոտտոյի գործերի ազդեցության ներքո։


== Հիմնական աշխատանքներ ==
«Տիրամայրը նորածնի և նվիրատուների հետ» (1502 թվական, հանրային թանգարաններ, Պադովա),
«Սուրբ Եկատերինայի խորհրդավոր ամուսնությունը քրիստոնեական եկեղեցու հետ» (Սան Ջոբբեի եկեղեցի, Վենետիկ),
«Ավետում» (Սանտա Մարիա Անունցիատայի սրբավայր, Վիտորիո Վենետո),
«Տիրամայրը սրբերի հետ» (Կարարայի ակադեմիա, Բերգամո),
«Սուրբ Բենեդիկտը իր աթոռին սրբերի հետ» (Բերգամոյի տաճար),
«Կույս Մարիամի թագադրումը» (Բրերի ակադեմիա, Միլան),
«Տիրամայրը նորածնի և երկու հրեշտակների հետ»(Ազգային պատկերասրահ, Լոնդոն),
«Տիրամայրն ու նորածինը սուրբ Հովհաննես Մկրտչի և Եկատերինայի հետ» (Ազգային պատկերասրահ, Լոնդոն),
«Մադոննան և նորածինը վանականի հետ, որը աղոթում է և Սուրբ Եկատերինան» (Ազգային պատկերասրահ, Լոնդոն),
Տիրամայրն ու նորածինը ձիթենու ճյուղով (Ազգային պատկերասրահ, Լոնդոն),
Աշխարհի Փրկիչ (Ազգային պատկերասրահ, Լոնդոն),
Քրիստոսի օրհնությունը (Ազգային պատկերասրահ, Լոնդոն),
«Անծանոթի դիմանկարը» (Պոլդի Պեցցոլիի թանգարան, Միլան),
«Հանիստ Եգիպտոսի ճանապարհին» (Ֆարինգդոնի հավաքածու, Օքսֆորդշիր, Մեծ Բրիտանիա),
«Փարավոնի բանակի կործանումը Կարմիր ծովում» (Ակադեմիայի պատկերասրահ, Վենետիկ),
«Սուրբ Ծնունդ» (Ակադեմիայի պատկերասրահ, Վենետիկ),
«Սուրբ ընտանիքը սուրբ Հիերոնիմոսի հետ» (1525 թվական, Եպիսկոպոսի պալատ, Բրեշիա)։


== Պատկերասրահ ==

		
		
		
		
		
		


== Ծանոթագրություններ ==


== Գրականություն ==
Farquhar Maria (1855)։  Ralph Nicholson Wornum, ed.։ Biographical catalogue of the principal Italian painters։ Woodfall & Kinder, Angel Court, Skinner Street, London; Digitized by Googlebooks from Oxford University copy on Jun 27, 2006։ էջ 134 
The Giorgione controversy. http://www.nationalgallery.org.uk/paintings/research/scenes-from-tebaldeos-eclogues
James Stourton: Kenneth Clark: Life, Art and 'Civilization' (London: William Collins, 2016).
Jane Turner (a cura di), "The Dictionary of Art". 25, pp. 569–570. New York, Grove, 1996. ISBN 1-884446-00-0
Mauro Zanchi, "Andrea Previtali. Il coloritore prospettico di maniera belliniana", Ferrari Editrice, 2001
Նաջափ-բեկ Վեզիրով

Նաջափ-բեկ Ֆաթալի-բեկ օղլի Վեզիրով (ադրբ.՝ Nəcəf bəy Fətəli bəy oğlu Vəzirov; փետրվարի 17, 1854, Շուշի - հուլիսի 9, 1926, Բաքու), ադրբեջանցի դրամատուրգ, թատերական գործիչ։ Ադրբեջանական թատրոնի հիմնադիրներից։


== Գործունեություն ==
Առաջինը Բաքվում Դ․ Մելիքովի (Զարդաբի) հետ բեմադրել է Մ․ Ֆ․ Ախունդովի կատակերգությունները (1873)։ Դրամատիկական գործերում ռեալիստորեն պատկերել է ադրբեջանցի գյուղացիների, կալվածատերերի, բուրժուական գործամոլների կյանքն ու բարքերը։ «Միսը քեզ, ոսկորն ինձ» (1873) և «Տնային դաստիարակության պատկեր» (1875) կատակերգություններում քննադատել է հին դպրոցի ուսուցման սկզբունքները, նահապետական դաստիարակությունը։ «Ջրից ելնել՝ ջրհեղեղն ընկնել» (1895) կոմեդիայում ներկայացրել է ինքնահաճ վաճառականի։ «Ֆահրեդդինի վիշտը» (1896) ադրբեջանական առաջին ողբերգությունում ստեղծել է ֆեոդոլական կարգերի դեմ բողոքող երիտասարդ ազնվական-լիբերալի կերպարը։ «Նոր դարի սկիզբը» (1924) պիեսով ողջունել է Հոկտեմբերյան հեղափոխության հաղթանակը։
Վեզիրովի պիեսները մտել են ադրբեջանական թատրոնների խաղացանկը։


== Ծանոթագրություններ ==


== Արտաքին հղումներ ==
Tarixdə iz buraxanlar: Nəcəf bəy Vəzirov
Nəcəf bəy Vəzirov - "Müsibəti - Fəxrəddin" ( 1-ci hissə)
Nəcəf bəy Vəzirov. Əsərləri. Bakı, “Şərq-Qərb”
Azərbaycanın görkəmli maarifpərvər yazıçılarından biri Nəcəf bəy Vəzirov
Nəcəf bəy Vəzirov
Աբլբուհար

Աբլբուհար, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մեզրագետի աջ կողմում՝ հարթավայրում։


== Անվան ստուգաբանություն ==
Աբլբուհար արաբերեն նշանակում է «նախագարուն»։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 50 տուն հայ բնակիչ։


== Պատմամշակութային կառույցներ ==
Աբլբուհարն ուներ մի հայկական եկեղեցի։ Գյուղի մոտակայքում էր գտնվում նաև Ս Գեորգ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Խոտկովո (գյուղ, Դումինիչսկի շրջան)

Անվան այլ կիրառումների համար տե՛ս՝ ԽոտկովոԽոտկովո (ռուս.՝ Хотьково), գյուղ Ռուսաստանի, Կալուգայի մարզի Դումինիչսկի շրջանի կազմում։
Բնակչությունը 2008 թվականին գրանցված տվյալներով կազմում էր 350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարիցկի գյուղական խորհուրդ (Խարկովի մարզ)

Ստարիցկի գյուղական խորհուրդ  (ուկրաիներեն՝ Старицька сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Ստարիցկի գյուղական խորհրդում բնակվում էր 673 մարդ։ Բնակավայրը զբաղեցնում է 95.09 կմ² տարածք։ Բնակչության խտությունը կազմում էր 7.08 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Extreme Ways

«Extreme Ways», Մոբիի երկրորդ սինգլը իր 18 ալբոմից, որը թողարկվել է 2002 թվականի օգոստոսի 19֊ին։ Սինգլը ներառված է նաև Go – The Very Best of Moby ալբոմում։


== Երաժշտական տեսահոլովակ ==
Երգի տեսահոլովակը նկարահանվել է 2003 թվականի սկզբին։ Նրան կարելի է տեսնել 18 B Sides + DVD֊ում և Bourne Identity «Explosive Extended Edition» DVD֊ում։


== Կոմպոզիցիաների ցանկ ==


=== CD: Mute/ CD MUTE270 (UK) ===
«Extreme Ways»՝ 3։33
«Love of Strings»՝ 6։11
«Life’s So Sweet»՝ 6։31
«Extreme Ways» (video)


=== CD: Mute / LCD MUTE270 (UK) ===
«Extreme Ways»՝ 3։32
Album excerpts՝ 1։55
«Signs of Love»
«Sunday (The Day Before My Birthday)»
«In My Heart»
«Jam for the Ladies»


=== CD: V2 / V2CP 131 (Japan) ===
«Extreme Ways»՝ 3։32
«Love of Strings»՝ 6։11
«Life’s So Sweet»՝ 6։31
«Extreme Ways» (DJ Tiësto’s Vocal Remix)՝ 7։11
«Extreme Ways» (Junior Jack’s Club Mix)՝ 11։37


=== CD: Mute / XCD MUTE270 (UK) ===
«Extreme Ways» (Bourne’s Ultimatum)released Սեպտեմբերի 17, 2007 (2007-09-17)


=== CD: Mute / CD-R Promo (UK) ===
«Extreme Ways» (John Creamer + Stephane K Remix՝ 9։25
«Extreme Ways» (DJ Tiësto’s Instrumental Mix)՝ 6։27
«Extreme Ways» (Junior Jack’s Club Mix)՝ 11։37
«Extreme Ways» (Junior Jack’s Compressed Dub Mix)՝ 6։15
«Extreme Ways» (Junior Jack’s After Electro Anthem)՝ 9։02
«Extreme Ways» (Lee Coombs Remix)՝ 8։36UK CD-R promo. No catalogue number.


=== 12": Mute / 12 MUTE270 (UK) ===
«Extreme Ways» (DJ Tiësto’s Vocal Remix)` 7:11
«Extreme Ways» (Junior Jack’s Club Mix)` 11:37released Փետրվարի 4, 2003 (2003-02-04)


=== 12": Mute / L12 MUTE270 (UK) ===
«Extreme Ways» (John Creamer + Stephane K Remix)` 9:25
«Extreme Ways» (Lee Coombs Remix)` 8:36


=== 2x12": Mute / P12 MUTE 270 (UK) ===
«Extreme Ways» (DJ Tiësto’s Vocal Remix)` 7:11
«Extreme Ways» (Junior Jack’s Club Mix)` 11:37«Extreme Ways» (John Creamer + Stephane K Remix)` 9:25
«Extreme Ways» (DJ Tiësto’s Instrumental Remix)` 6:27UK promo


=== 2x12": Mute / PL12 MUTE 270 (UK) ===
«Extreme Ways» (Lee Coombs Remix)` 8:36
«Extreme Ways» (Junior Jack’s After Electro Anthem)` 9:02«Extreme Ways» (Junior Jack’s Club Mix)` 11:37
«Extreme Ways» (DJ Tiësto’s Vocal Remix)` 7:11UK promo


=== Remixers ===


==== DJ Tiësto ====
«Extreme Ways» (DJ Tiësto’s Vocal Remix՝ 7։11
«Extreme Ways» (DJ Tiësto’s Instrumental Remix)` 6:27
«Extreme Ways» (DJ Tiësto’s Instrumental Version)` 6:27


==== Junior Jack ====
«Extreme Ways» (Junior Jack’s Af0ter Electro Anthem)` 9:02
«Extreme Ways» (Junior Jack’s Club Mix)` 11:37
«Extreme Ways» (Junior Jack’s Compressed Dub Mix)` 6:15


==== Lee Coombs ====
«Extreme Ways» (Lee Coombs Remix)` 8:36


==== John Creamer + Stephane K ====
«Extreme Ways» (John Creamer + Stephane K Remix)` 9:25


== Չարթեր ==


=== Օրիգինալ տարբերակ ===


=== «Extreme Ways» ===


== Արտաքին հղումներ ==
moby.com — Պաշտոնական կայք (անգլ.)
Ֆեյրբենքս Նորթ Սթար շրջան (Ալյասկա)

Ֆեյրբենքս Նորթ Սթար շրջան (անգլ.՝ Fairbanks North Star Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 19.078 կմ² է, բնակչությունը՝ 82.840 մարդ (2009 թվականի տվյալներով)։ Շրջկենտրոնն է Ֆեյրբենկս բնակավայրը։ Կազմավորվել է 1964 թվականի։
Յոհան Էնկե

Յոհան Էնկե (գերմ.՝ Johann Franz Encke, սեպտեմբերի 23, 1791(1791-09-23)[…], Համբուրգ, Սրբազան Հռոմեական կայսրություն - օգոստոսի 26, 1865(1865-08-26)[…], Բեռլին, Պրուսիայի թագավորություն), գերմանացի աստղագետ։


== Կենսագրություն ==
Յահան Ֆրանց Էնկեն ծնվել է 1791 թվականի սեպտեմբերի 23-ին Համբուրգում։ Կրթությունը ստացել է Գյոթինգենի համալսարանում։ 1816 թվականին եղել է Գոտա աստղադիտարանի աստղագետ։ 1825-1862 թվականներին եղել է Բեռլինի աստղադիտարանի տնօրեն և «Berliner astronomisches Jahrbuch» հրատարակության խմբագիր։
Էնկեին առաջին ճանաչումը բերել է իր արևային պարալաքսի սահմանման, Երկրից մինչև Արև հեռավորության, Արեգակնային համակարգի չափերի վերաբերյալ աշխատությունները։ Արևային պարալաքսի որոշման մեթոդի հիմքում ընկած էր Էդմունդ Հալլեյի գաղափարը Վեներայի անցումը Արևի սկավառակի միջով, որը տեղի է ունենում աշխարհի տարբեր կետերում։ 1761 և 1769 թվականներին տարբեր երկրներում կատարած դիտարկումները արժեքավոր նյութ են կազմել, որոնց ընդհանուր վերամշակումը կատարվել է Էնկեի կողմից և ստացվել է 8.5" պարալաքս, որը քիչ է տարբերվում է ներկա պահին ընդունված արժեքից (8,790"):
Կարևոր նշանակություն ունեն Էնկեի՝ գիսաստղին նվիրված հետազոտությունները, որը հետագայում ստացել է իր անունը։ 1819 թվականին սահմանել է, որ Պիեռ Մեշենի (1786) և Ժան-Լուի Պոնսի (1818) հայտնաբերած գիսաստղերը հանդիսանում են մեկ պարբերական գիսաստղ, որը շարժվում է էլիպսաձև ուղեծրով։ Էնկեի գիսաստղը հետաքրքիր գիսաստղերից մեկն է, քանի որ այն ունի շրջանառության ամենակարճ ժամանակաշրջանը և փոքր պերիխիյան հեռավորությունը։
1824 թվականին Էնկեն պարգևատրվել է Թագավորական աստղագիտական ընկերության ոսկե մեդալով։ 1829 թվականից եղել Պետերբուրգի Գիտությունների ակադեմիայի արտասահմանյան պատվավոր անդամ։
Էնկեն նշանակալի դեր է խաղացել Կարլ Բրունկսի ճակատագրի վրա․ նրան հրավիրել է իր մոտ աստղադիտարան՝ դրանով իսկ աշխարհին բացահայտելով նոր մեծ աստղագետին։


== Ծանոթագրություններ ==


== Գրականություն ==
Колчинский И.Г., Корсунь А.А., Родригес М.Г Астрономы: Биографический справочник. — 2-е изд., перераб. и доп.. — Киев: Наукова думка, 1986. — 512 с.


== Արտաքին հղումներ ==
«Энке, Иоганн Франц»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Մայքլ Ջեքսոն (այլ կիրառումներ)

Մայքլ Ջեքսոն կարող է վերաբերվել.

Մայքլ Ջեքսոն (1958-2009), ամերիկացի երգիչ, պարող, պրոդյուսեր և գործարար։
Մայքլ Ջեյմս Ջեքսոն (1942-2007), բրիտանացի լրագրող և գրող։
Մայքլ Դևիդ Ջեքսոն (ծնվ. 1944), բրիտանացի զորապետ, գեներալ։
Մայքլ Ջեքսոն (ծնվ. 1963), բրազիլացի նախկին կին ֆուտբոլիստ։
Samsung Galaxy A70

Samsung Galaxy A70, Սամսունգ ընկերության A սերիայի նոր շարքի յոթերորդ սերնդի սմարթֆոն։ Սմարթֆոնի թողարկման մասին հայտարարվել է դեռ 2019 թվականի մարտին, բայց պաշտոնական թողարկումը տեղի է ունեցել 2019 թվականի ապրիլին։ Համարվում է Galaxy A60 սմարթֆոնի իրավահաջորդը։ Նոր շարքի սմարթֆոններն առանձնանում են նոր դիզայնով, պատրաստման տեխնոլոգիայով։


== Տեխնիկական տվյալներ ==
Սմարթֆոնի էկրանի ցուցադրող մասը բավականին ընդլայնվել է զբաղեցնելով գրեթե ամբողջ էկրանը, օգտագործվել է նոր տեխնոլոգիա պատրաստման համար, որը կոչվում է  Infinity-U՝ Super AMOLED-ի հետ համատեղ։ Առկա է երկու տարբերակ կամ մեկ SIM քարտի հնարավորությամբ կամ երկու SIM քարտի հնարավորությամբ։ Աշխատում է Քուալքոմ Snapdragon 675 պրոցեսորով։ Որպես գրաֆիկական պրոցեսոր օգտագործվել է Adreno 612-ը։ Մշտական հիշողությունը կազմում է 128 Գբ, իսկ օպերատիվ հիշողությունը 6 Գբ, ունի SD հիշողության քարտի հնարավորություն մինչև 512 Գբ։ Հետին կողմից ունի երեք տեսախցիկ 32 մեգապիքսել f/1.7, 8 մեգապիքսել f/2.2 և  5 մեգապիքսել f/2.2 որոնցից յուրաքանչյուրը նախատեսված է առանձին ռեժիմի համար։ Առջևի տեսախցիկը 32 մեգապիքսել է։
Ուժակուտակիչի հզորությունը կազմում է 4500 միլիամպեր, ունի արագ լիցքավորման հնարավորություն։ Առկա է չորս գույնի տարբերակներով՝ սև, կապույտ, սպիտակ և կորալի գույն։ Աշխատում է Անդրոիդի 9-րդ տարբերակով և ONE UI-ով։ Արտադրվում է Հնդկաստանում՝ Սամսունգի դուստր ընկերության կողմից։ Մատնահետքի  սկաները տեղադրված  է էկրանի տակ։


== Ծանոթագրություններ ==


== Արտաքին հղումներ ==
Պաշտոնական կայք (նկարագրություն)
Համեմատական թեստ Galaxy A70-ի և Galaxy S10 Plus-ի մասին։
Հաջիքյոյ (Հաջիքյոյի գավառ)

Հաջիքյոյ, գյուղ Արևմտյան Հայաստանում, Սեբաստիայի վիլայեթի Հաջիքյոյի գավառակում։ Գտնվում էր Ամասիայից Չորում տանող ճանապարհի վրա։
Հանդիսանում էր Հաջիքյոյի գավառակի կենտրոնը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բրաստիկ (Երզնկայի գավառ, գյուղ)

Բրաստիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատ գետի ձախ կողմում, ափից 2-3 կմ երկարությամբ, այգեվետ վայրում, Երզնկա քաղաքից 23-24 կմ հարավ-արևելք։


== Անվան ստուգաբանություն ==
Անվանումը ծագում է հունարեն πρατήρcον բառից, որը նշանակում է հրապարակ։


== Բնակչություն ==
XX դարի սկզբին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բոլշոե Ստարոսելե (գյուղ, Վյազեմսկի շրջան)

Բոլշոե Ստարոսելե (ռուս.՝ Большое Староселье), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապանի ժամանակակից արվեստի թանգարան

Կապանի ժամանակակից արվեստի թանգարան, հանդիսանում է Երևանի ժամանակակից արվեստի թանգարանի մասնաճյուղ, հիմնադրվել է 1990 թվականին, ՀՀ արվեստի վաստակավոր գործիչ Հենրիկ Իգիթյանի նախաձեռնությամբ և տեղական իշխանությունների աջակցությամբ։


== Ցուցադրություն ==
Թանգարանում ցուցադրվում են գեղանկարիչների, քանդակագործների, գրաֆիկների և դեկորատիվ կիրառական արվեստի վարպետների աշխատանքները։
Բացի կապանցիներից թանգարան են այցելել պատվավոր հյուրեր գրեթե բոլոր երկրներից։ Եղել են պատվիրակություններ Գերմանիայից, Բելառուսիայից, Ռուսաստանից, Գլենդելից։ «Վորլդ   Վիժն  Հայաստանի»-ի աջակցությամբ տարածքային զարգացման ծրագրի շրջանակներում կազմակերպվել են մանկական ցուցահանդեսներ և գեղանկարիչ Ռ. Կամոյանի անհատական ցուցահանդեսը։ 2013 թվականին կազմակերպվել է Կապանի նկարիչների խմբակային ցուցահանդես «Աշուն-2013» խորագրով և տպագրվել է գիրք։ Կապան քաղաքի տոնի առթիվ կազմակերպվել է գեղանկարչական աշխատանքների ցուցահանդես։ 2014 թվականին կազմակերպվել է Կապանի 4 նկարիչների խմբակային ցուցահանդես, հեղինակներ՝ Բորիկ Մինասյան, Լ. Առաքելյան, Ա. Աբրահամյան, Նարեկ Մինասյան։ 2015 թվականի ապրիլի 9-ին բացվել է ցուցահանդես «Հիշում եմ և պահանջում» խորագրով՝ նվիրված Հայոց Մեծ Եղեռնի  100-ամյակին։ Ապրիլի 16-ին թանգարանային գիշեր միջոցառում, ապրիլի 18-ին՝ թանգարանային միջազգային օրվա առթիվ մշտական ցուցադրություն և դասախոսություն Բ. Մինասյանի կողմից «Հայ  նկարիչների  անդրադարձը  մեծ  Եղեռնին»։
Թանգարանում իրենց պրակտիկան են անցկացնում արվեստի պետական քոլեջի ուսանողները, արվեստի և գեղարվեստի դպրոցների սաները։


== Միջոցառումներ ==
Բացի մշտական ցուցադրությունից, թանգարանում կազմակերպվում են Կապանի նկարիչների անհատական և խմբակային ցուցահանդեսներ (Արմինե և Սարո Կալենցներ, Ռուդոլֆ Խաչատրյան, Ռոբերտ և Հենրի Էլիբեկյաններ, Անատոլի և Ալեքսանդր Գրիգորյաններ, Հովհաննես Զարդարյան, Սարգիս Համալբաշյան, Արարատ Սարգսյան, Աշոտ Բայանդուր, Լևոն Թոքմաջյան, Էդիկ Վարդանյան, Վրույր Գալստյան, Արամ Իսաբեկյան, Ռաֆֆի և Ռուբեն Ադալյաններ, Վարուժան Վարդանյան և այլն), մշակութային բազմաբնույթ միջոցառումներ։ OBCE –ի Կապանի գրասենյակի հետ միասին կազմակերպվել են Կապանի նկարիչների խմբակային ցուցահանդես և տպագրվել գիրք։


== Հասցե ==
Թանգարանը գտնվում է Սյունիքի մարզի Կապան քաղաքի Ռոմանոս Մելիքյան փողոցի թիվ 8 հասցեում։


== Ծանոթագրություններ ==


== Արտաքին հղումներ ==
Ցուցահանդես Կապանի ժամանակակից արվեստի թանգարանում
Քրիստեն Ստյուարտ

Քրիստեն Ջեյմս Ստյուարտ (անգլ.՝ Kristen Jaymes Stewart, ապրիլի 9, 1990(1990-04-09)[…], Լոս Անջելես, Կալիֆոռնիա, ԱՄՆ), ամերիկացի դերասանուհի։
Հայտնի է դարձել «Մթնշաղ» ֆիլմում նկարահանվելուց հետո։ Այնուհետև նկարահանվել է «Մթնշաղ։ Սագա։ Նորալուսին» (2009), «Մթնշաղ։ Խավարում» (2010) ֆիլմերում։


=== Կենսագրություն ===
Քրիստեն Ստյուարտը ծնվել է Լոս Անջելեսում։ Նրա ընտանիքը տեղափոխվել է Կոլորադո, իսկ հետո նա նորից վերադարձել է Լոս Անջելես, որտեղ որ նրա հայրն էր, աշխատել է որպես տնօրենի օգնական, պրոդյուսեր, ինչպես նաև բազմաթիվ շոուների տնօրեն Ֆոքս ալիքում։ Նա ունի հարազատ եղբայրը՝ Կամերոն Ստյուարտ և երկու խորթ եղբայր Դենան և Թեյլորը։ Ստյուարտը առաջին անգամ բեմ է դուրս եկել դպրոցական Սուրբ Ծննդյան կատարման ժամանակ, որտեղ իրեն նկատել է գործակալը։ Նա կապ պաշտպանեց աղջկա ծնողների հետ և համոզեց նրանց, որպեսզի նկարահանվի ֆիլմերում։ Սկզբում, ծնողները դեմ էին այդ գաղափարին, բայց Քրիստենը համոզեց նրանց, և արդեն 8 տարեկանից սկսում է հաճախել դերասանության դասընթացներին և ունենում է դերեր ֆիլմերում և սերիալներում։


=== Անձնական կյանք ===
Քրիստենը գիտի նվագել կիթառ։ 2004-2009 թվականներին հանդիպում էր դերասան Մայքլ Անգարանոյի հետ, որի հետ ծանոթացել էր «Խոսիր» ֆիլմի նկարահանման ժամանակ
«Մթնշաղ» ֆիլմի նկարահանումների ժամանակ ծանոթացել է Ռոբերտ Փեթինսոնի հետ։ Ռոբերտ Փեթինսոնը, իմանալով Ստյուարտի և Ռուպերտ Սանդերսի սիրավեպի մասին, վաճառեց այն բնակարանը, որտեղ պետք է ապրեին ինքն և Ստուարտը, իսկ Ստյուարտը վերադարձավ մոր մոտ։ Հետագայում նրանք հաշտվեցին, և Ստյուարտը ընդունեց Ռոբերտի ամուսնության առաջարկությունը։


== Ծանոթագրություններ ==


== Արտաքին հղումներ ==
Քրիստիան Ստյուարտ (անգլ.) Internet Movie Database կայքում
Ստյուարտի կենսագրություն! Movies(անգլ.)
http://showbuzz.ru/2009/08/21/intervyu-kristen-styuart-o-strane-priklyuchenij.html Archived 2015-02-24 at the Wayback Machine. հարցազրույց։
Աերոմագնիսական հանույթ

Աերոմագնիսական հանույթ, Երկրի մագնիսական դաշտի առանձնահատկություններն ուսումնասիրելու մեթոդ, որը հիմնված է մագնիսական լարվածության լրիվ մեծությունը կամ ուղղաձիգ բաղադրիչը մագնիսամետրով ինքնաթիռից անընդհատ չափելու վրա։


== Չափումներ ==
Չափումները կատարվում են հետազոտվող տարածության վրա երթուղային զուգահեռ թռիչքների միջոցով։ Ըստ հանույթի մասշտաբի, հեռավորությունը երթուղիների միջև տատանվում է 500 մ-ից մինչև 10 կմ։


== Կիրառում ==
Աերոմագնիսական հանույթը կիրառվում է երկրաբանական քարտեզներ կազմելիս, օգտակար հանածոների (գլխավորապես երկաթի հանքաքարի) նոր հանքավայրեր որոնելիս և դրանց տեղաբաշխման ընդհանուր օրինաչափությունները որոշելիս։ Աերոմագնիսական հանույթի արդյունքները պատկերվում են Երկրի մագնիսական դաշտի լարվածության ուղղաձիգ բաղադրիչի իզոգծերով կազմված քարտեզների և կտրվածքի ուղղությամբ չափվող մեծությունների փոփոխությունը պատկերող կորերի գրաֆիկի տեսքով։
Քյոդնից

Քյոդնից (գերմ.՝ Ködnitz), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 1621 մարդ է (2009 թվականի դեկտեմբերի 31-ի տվյալներով)։ Զբաղեցնում է 19,62 կմ² տարածք։ Պաշտոնական կոդը՝ 09 4 77 127։
Կոմունան ստորաբաժանվում է 14 գյուղական համայնքների։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Մեզեն (գետ)

Մեզեն (ռուս.՝ Мезень), գետ Ռուսաստանում, հոսում է Արխանգելսկի մարզում։ Գետի երկարությունը 966 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (242801-242900)

Աստերոիդների ցանկ (242701-242800)  • Աստերոիդների ցանկ  • Աստերոիդների ցանկ (242901-243000)
 Աստերոիդների ցանկ (242701-242800)  • Աստերոիդների ցանկ  • Աստերոիդների ցանկ (242901-243000)
Աշոտ Երկաթի ձիարձան (Իջևան)

Աշոտ Երկաթի ձիարձան, Աշոտ Բ Երկաթ հայոց թագավորին (914-929 թթ․) նվիրված ձիարձան Հայաստանի Տավուշի մարզի Իջևան քաղաքում։


== Պատմություն ==
Հուշարձանը տեղադրվել է Հայաստանի անկախության 26-րդ տարեդարձին Իջևանում իրականացված միջոցառումների շրջանակում։ Գտնվում է Իջևանի մարզպետարանի դիմաց՝ Սահմանադրության հրապարակում։


== Նկարագրություն ==
Աշոտ Երկաթի ձիարձանի բարձրությունը 6 մետր է, պատվանդանի հետ միասին՝ 9 մետր։ Աշոտ Երկաթը ձիու վրա է, ձիու աջ ոտքը բարձրացված է, արքայի գլխին թագն է, աջ ձեռքին՝ խաչը։ Արձանի նայում է դեպի Մ 3 մայրուղի, ինչի շնորհիվ այն տեսանելի է միջպետական ճանապարհով երթևեկողների համար։


== Հեղինակներ ==
Քանդակագործ (ներ)՝ Արմեն Դավթյան, օգնական՝ Գոռ Դավթյան


== Ծանոթագրություններ ==


== Արտաքին հղումներ ==
2017 թ. Իջևանի համայնքապետարանի կատարած աշխատանքները Archived 2018-08-21 at the Wayback Machine.
Կուռիստա (գյուղ, Վիննու շրջան)

Անվան այլ կիրառումների համար տե՛ս՝ ԿուռիստաԿուռիստա (էստ․՝ Kurista), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 132 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միշկովա

Միշկովա  (ռուս.՝ Мышкова), գետ Ռուսաստանում, հոսում է Վոլգոգրադի մարզում։ Գետի երկարությունը 100 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010300912107000010127
Հիդրոլոգիական ուսումնասիրությունների կոդը - 107001012
Ավազանի կոդը - 05.01.03.009
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրանչեսկո Գվերչինո

Ջովաննի Ֆրանչեսկո Բարբիերի, Ֆրանչեսկո Գվերչինո (փետրվարի 8, 1591(1591-02-08)[…], Չենտո, Ֆերերա, Իտալիա - դեկտեմբերի 22, 1666(1666-12-22)[…], Բոլոնիա, Պապական մարզ), Բոլոնիայի դպրոցի իտալացի նկարիչ։ Սովորել է Չենտոյում։ 1642 թվականից գլխավորել է Բոլոնիայի «Ակադեմիան»։ Լավագույն գործերից են՝ «Ս․ Պետրոնիլլայի թաղումը» (1621 թվական, Կապիտոլիումյան թանգարաններ, Հռոմ)։ Նրա «Կլեոպատրա» և «Սենատոր կոմս Բարջելինիի դիմանկարը» գտնվում են Հայաստանի պետական պատկերասրահում։


== Կենսագրություն ==
Ֆրանչեսկո Գվերչինոն ծնվել է Չոնտո գյուղում՝ Բոլոնիայի և Ֆեռարայի միջև։ Վաղ հասակից ստացավ Գվերչինո (Guercino) (շիլ բառի իտալերենը) մականունը, որովհետև շլություն ուներ։ 16 տարեկանում, հիմնականում ինքնակրթված, աշակերտում էր Բոլոնիական դպրոցի նկարիչ Բենեդիտո Ջենարիի մոտ։ 1615 թվականին տեղափոխվեց Բոլոնիա, որտեղ նրա աշխատանքը գնահատվեց Լյուդովիկո Կառաչիի կողմից։ Գվերչինոն 2 մեծ կտավ նկարեց՝ Elijah Fed by Ravens-ը և Samson Seized by Philistines-ը։ Այդ կտավները Կարավաջոյական ոճով էին, թեև դժվար Գվերչինոն տեսած լիներ Կարավաջոյի աշխատանքները։
«Արքադիայի հովիվները» Գվերչինոն նկարեց 1618 թվականին, միևնույն ժամանակ, ինչ որ Պիտտիի The Flaying of Marsyas by Apollo-ը։ Կտավի դրամատիկ կոմպոզիցիան հատուկ է Գվերչինոյի վաղ աշխատանքներին, որոնք հաճախ բուռն են։ Հաճախ էր պնդում, որ իր վաղ տարիների աշխատանքներում ազդվել է Լյուդովիկո Կառաչիի կտավներից, որը տեսել էր Չենտոյի Կապուչին եկեղեցում։ Նրա որոշ՝ ավելի ուշ աշխատանքները մոտ են իր ժամանակակից Գվիդո Ռենիի ոճին և պատկերված են ավելի պայծառությամբ և պարզությամբ։


== Ծանոթագրություններ ==


== Արտաքին հղումներ ==
Paintings by Guercino on the Web Gallery of Art
Getty exhibition of Guercino drawings
Encyclopaedia Britannica, Il Guercino
Սետեֆրատի

Սետեֆրատի (իտալերեն՝ Settefrati), կոմունա Իտալիայում, գտնվում է Լացիո շրջանում, պրովինցիա Ֆրոզինոնեում։ Բնակչությունը կազմում է 829 մարդ (2008 թվականի տվյալներով), խտությունը կազմում է 16 մարդ/կմ²։ Տարածքը կազմում է 51 կմ²։ Փոստային ինդեքս՝ 3040։ Հեռախոսային կոդ՝ 0776։


== Ժողովրդագրություն ==
Բնակչության գրաֆիկը.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բոնիֆատի Կեդրով

Անվան այլ կիրառումների համար տե՛ս՝ Կեդրով (այլ կիրառումներ)Բոնիֆատի Միխայիլովիչ Կեդրով (ռուս.՝ Бонифатий Михайлович Кедров, նոյեմբերի 27 (դեկտեմբերի 10), 1903, Յարոսլավլ, Ռուսական կայսրություն - սեպտեմբերի 10, 1985(1985-09-10), Մոսկվա, ԽՍՀՄ), քիմիկոս, գիտության պատմաբան։ ԽՍՀՄ ԳԱ ակադեմիկոս։ ԽՄԿԿ անդամ 1918 թվականից։
Ավարտել է Մոսկվայի համալսարանի քիմիայի ֆակուլտետը։ 1962 թվականից ԽՍՀՄ ԳԱ բնագիտության և տեխնիկայի պատմության ինստիտուտի, 1973-1975 թվականներին փիլիսոփայության ինստիտուտի տնօրեն։ 1975 թվականից ԽՍՀՄ ԳԱ բնագիտության և տեխնիկայի պատմության ինստիտուտի սեկտորի վարիչ։ Ուսումնասիրել է մատերիալիստական դիալեկտիկայի, բնագիտության փիլիսոփայության, գիտաբանության և գիտական հայտնագործության հոգեբանության ու տրամաբանության հարցերը, ձեակերպել դիալեկտիկական տրամաբանության մի քանի սկզբունքներ։ Գիտության պատմության միջազգային ակադեմիայի անդամ է, մի շարք երկրների ակադեմիաների արտասահմանյան անդամ։ Պարգևատրվել է երեք շքանշանով։


== Ծանոթագրություններ ==
Իսաբելլա Լյովին

Իսաբելլա Լյովին (շվեդերեն՝ Isabella Lövin, փետրվարի 3, 1963(1963-02-03), Հելսինգբորգ, Մալմյոհուս համայնք, Շվեդիա), շվեդացի քաղաքական գործիչ Կանաչների կուսակցությունից, 2019 թվականից շրջակա միջավայրի և կլիմայի նախարար, Շվեդիայի փոխվարչապետ։ 2016 թվականից համարվել է Կանաչների կուսակցության երկու խոսնակներից մեկը։
Մասնաիգտությամբ լրագրող Իսաբելլան ընտրություններից հետո 2009 թվականից մինչև 2014 թվականի հոկտեմբերը եղել է Եվրախորհրդարանի պատգամավոր, երբ զբաղեցրել է նախարարի պաշտոն։ Եվրախորհրդարանում ձկնորսության հարցերով է զբաղվել։ Իսաբելլա Լյովինը լրագրության ոլորոտում աշխատանքի, մասնավորապես, ձկնորսության հոդվածների համար արժանացել է լրագրողների համար շվեդական Stora Journalistpriset մրցանակի։


== Կենսագրություն ==


=== Կրթություն ===
Իսաբելլա Լյովինը ծնվել է նկարիչ Բյորն Լյովինի ընտանիքում։ Մանկությունն անցկացրել է Ավեստայում։ Նա Ստոկհոլմի համալսարանում ուսումնասիրել է կինոյագիտություն, քաղաքագիտություն, հասարակագիտություն և իտալերեն։ Իսաբելլան նաև սովորել է կինոյի, ռադիոյի, հեռուստատեսության և թատրոնի համալսարանական քոլեջում։


=== Կարիերա ===
Լյովինը Damernas Värld-ի, Veckorevyn, Elle-ի և Vi Föräldrar-ի համար եղել է լրագրող և ազատ հեղինակ, ինչպես նաև Expressen «Կանաչ կիրակի» կիրակնօրյա հավելվածի համար գրել է շրջակա միջավայրի մասին։ 1994 թվականից մինչև 1977 թվականը լրագրող և պրոդյուսեր է աշխատել Շվեդական ռադիոյի Slussen և Tendens ծրագրերում։ Հետագայում եղել է Månadsjournalen-ի խմբագրության քարտուղար և խմբագիր (մինչև 2002 թվականը)։ Նաև աշխատել է Allt om Mat խոհարարական ամսագրի, իսկ 2003 թվականին՝ Leva! ամսագրի խմբագիր։ 2004 թվականից նա կրկին դարձել է ազատ հեղինակ, իսկ 2005 թվականին աշխատել է Allt om Mat և միաժամանակ Femina-ում եղել է վեբխմբագիր։
Լյովինիը 2009 թվականին Կանաչների կուսակցությունից Շվեդիայում Եվրախորհրդարանի ընտրությունների ժամանակ դարձել է Եվրոխորհրդարանի պատգամավոր։ 2014 թվականի Շվեդիայի Եվրոխորհրդարանի ընտրությունների ժամանակ նրան վերընտրել են և նշանակել ձկնորսության հարցերով կոմիտեի նախագահի տեղակալ։
2014 թվականի հոկտեմբերի 3-ին Իսաբելլա Լյովինը Շվեդիայի վարչապետ Ստեֆան Լյովենի կողմից նշանակվել է զարգացման նպատակով միջազգային համագործակցության հարցերով նախարար։
2016 թվականի մայիսի 9-ին Իսաբելլա Լյովինին առաջադրել են Կանաչների կուսակցության երկու խոսնակներից մեկի համար՝ որպես Օսա Ռոմսոնի իրավահաջորդ։
2019 թվականից զբաղեցնում է Շվեդիայի շրջանակա միջավայրի և կլիմայի նախարարի պաշտոնը։


== Ծանոթագրություններ ==
Սկոտ Պոլարդ

Սկոտ Լ. Պոլարդ (անգլ.` Scot L. Pollard, փետրվարի 12, 1975(1975-02-12), Մյուրեյ, Սոլթ Լեյք շրջան, Յուտա, ԱՄՆ), ամերիկացի նախկին բասկետբոլիստ, ով 11 տարվա կարիերայի ընթացքում հանդես է եկել Բասկետբոլի ազգային ասոցացիայի (NBA) 5 ակումբներում՝ «Դետրոյթ Փիստոնս», «Սակրամենտո Քինգս», «Ինդիանա Փեյսերս», «Կլիվլենդ Կավալիերս» և «Բոստոն Սելտիքս»։ Պոլարդը լիգայում հայտնի էր ոչ միայն իր նշմարելի պաշտպանական ունակությունների, այլ նաև զանազան էքստրավագանտ սանրվածքների համար, որոնցով երբեմն հիշեցնում էր Դենիս Ռոդմանին։ Խաղացել է կենտրոնականի և ծանր հարձակվողի դիրքերում


== Փաստեր ==
Պոլարդն ընտրվել է 1997 թ. NBA դրաֆթի #19 ընտրության իրավունքով` «Դետրոյթ Փիստոնսի» կողմից։
2008 թվականին «Բոստոն Սելտիքսի» կազմում դարձել է NBA-ի չեմպիոն, չնայած փլեյ-օֆֆի ժամանակ երբևէ խաղադաշտ դուրս չի եկել։
2007 թվականի մարտի 11-ին՝ կանոնավոր առաջնության հանդիպումներից մեկի ժամանակ Պոլարդը 20 վայրկյանանոց թայմաուտի ժամանակ նստում է պահեստայինի նստարանին, նայում նկարահանող տեսախցիկներից մեկին և կարծելով, որ այն միացված չէ, ասում է. «Հե՛յ երեխաներ, դեղեր արեք» ("Hey kids, do drugs."), ինչի համար հետագայում ներողություն է խնդրում։
2007-08 խաղաշրջանի ընթացքում Պոլարդը վարում էր «Planet Pollard» կոչվող հաղորդումը, որի ժամանակ նա սովորաբար այցելում էր տարբեր վայրեր և տեղեկություն տալիս դրանց մասին։
«Սակրամենտոյում» անցկացրած տարիներին թիմակիցները նրան անվանում էին «Սամուրայ Սկոտ»։


== Արտաքին հղումներ ==
Էջը NBA.com կայում
Էջը Բասկետբոլ-ռեֆերենսում Archived 2017-07-08 at the Wayback Machine.
Պաշտոնական կայք Archived 2021-08-26 at the Wayback Machine.
101 (այլ կիրառումներ)

101, կարող է վերաբերել.

101 - ոչ նահանջ տարի, ըստ Գրիգորյան օրացույցի սկսում է ուրբաթ։ Սա մեր թվարկության 101 թվականն է, II դարի 1-րդ տարին։
101 - համերգային ալբոմ, որը թողարկվել է Depeche Mode խմբի կողմից 1989 թվականին։
101 - բնական թիվ, որը գտնվում է 100-ի և 102-ի միջև։
Կառլ III (այլ կիրառումներ)

Կառլ III անունով անձինք անունով Եվրոպայում թագավորել են՝

Կառլ III  - Ակվիտանիայի թագավոր (855-566)
Կառլ III - Գերմանիայի թագավոր (881-888)
Կառլ III - Ֆրանսիայի թագավոր (898-923)
Կառլ III - Շվեդիայի թագավոր (1604–1611)
Կառլ III - Հունգարիայի և Խորվաթիայի թագավոր (1685-1740)
Կառլ III - Իսպանիայի թագավոր (1759-1788)
Կառլ III - Անգլիայի, Իռլանդիայի և Շոտլանդիայի թագավոր (1766-1788)
Կառլ III - Նորվեգիայի թագավոր (1818–1844)
Կառլ III - Չեխիայի թագավոր (1916-1918)
Կառլ III - Մեծ Բրիտանիայի թագավոր (2022-)


== Տես նաև ==
Կառլ I (այլ կիրառումներ)
Կառլ II (այլ կիրառումներ)
Կառլ IV (այլ կիրառումներ)
Կառլ V (այլ կիրառումներ)
Կառլ VI (այլ կիրառումներ)
Կառլ VII (այլ կիրառումներ)
Կառլ VIII (այլ կիրառումներ)
Կառլ IX (այլ կիրառումներ)
Կառլ X (այլ կիրառումներ)
Պորտալ

Անվան այլ կիրառումների համար տե՛ս՝ Պորտալ (այլ կիրառումներ)Պորտալը դեպի մեծ տարածություն տանող դուռ է, մուտք կամ դարպասներ։


== Ճարտարապետական եզր ==

Պորտալ - լատիներեն՝ porta - դուռ, մուտք, դարպասներ, շքամուտք, հատկապես մեծ շինության, տաճարի կամ ապարանքի։ Բացվածքի շուրջը շինության պատի մակերեսը կարող է կառուցված լինել հասարակ շինարարական նյութերով կամ զարդարված քանդակներով, որմնախորշերով, սյուներով և արձաններով։ Ճարտարապետական պորտալին բնորոշ են կամարների կառուցման համար օգտագործվող սեպաձև աղյուսները։ Պորտալը որպես ճարտարապետական տարր բնորոշ է հիմնականում ճարտարապետության գոթական և ռոմանական ոճերին։ Պորտալը սովորաբար իրենից ներկայացնում է պատի մեջ դեպի մուտքի բացվածքը աստիճան առ աստիճան նեղացող որմնախորշ։ Պորտալ կարող են կոչվել նաև կիկլոպյան շինությունների դարպասները, նաև մեծ քարե թունելները կամ հանքերի մուտքերը և հնադարյան դոլմենները։ 

		
		
		


== Համացանցային եզր ==

Որպես համացանցային եզր բառը նշանակում է համացանցային կայք, որը գործում է որպես մի շարք այլ կայքերի ընդհանուր նախամուտք՝ տարբեր կայքերի մասին ամբողջական տեղեկություններ և WWW համաշխարհային ցանցով նավարկելու ծառայություններ մատուցելով կայքի այցելուներին։ Սովորաբար համացանցային պորտալները գործում են որպես տարբեր թեմատիկ, մասնագիտական ընդհանրություններ ունեցող ռեսուրսներ և ծառայություններ ամփոփող բազմաշերտ հանգույցներ, որոնց բովանդակությունը համապատասխանում է այցելուների ընդհանուր հետաքրքրություններին։ Ուստի պորտալները լինում են մասնագիտացված կամ թեմատիկ կամ ուղղահայաց (օրինակ https://www.youtube.com/ կայքը) և ընդհանուր կամ բազմաթեմատիկ, կամ հորիզոնական (օրինակ. www.google.am կամ www.yahoo.com կայքերը)։ Համարվում է, որ առաջին պորտալները ստեղծվել են 1998 թ.


== Գիտաֆանտաստիկ եզր ==

Գեղարվեստական ստեղծագործություններում, գիտաֆանտաստիկ գրքերում, կինոնկարներում և համակարգչային խաղերում պորտալ բառով նշանավորում են հրաշագործ, բարդ տեխնոլոգիական սարքերը, որոնց միջոցով կարելի է ակնթարթորեն տեղափոխել մարդկանց կամ իրեր մեծ տարածությունների վրա, երբեմն նույնիսկ ժամանակների միջև։ Օրինակ «Stargate» և «Startrek» բազմասերիանոց ֆիլմերում և համանուն գրքաշարերում, բազմաթիվ համակարգչային խաղերում, ինչպես օրինակ «Portal» և «Portal 2» «Mass Effect» և «Mass effect 2», Դրյու Կարպիշինի, Հարրի Հարրիսոնի, Դեյվիդ Վեբերի, Էրիկ Ֆլինտի և շատ ուրիշ ֆանտաստ գրողների գրած գրքերում։ Սովորաբար դրանցով կատարվում են միջաստեղային կամ միջտարածաչափային ֆանտաստիկ ճամփորդություններ, դեպի անցյալ կամ ապագա ակնթարթային թռիչքներ, և պորտալները ճանապարհ են բացում դեպի այլ աշխարհներ, տիեզերքներ կամ գոյության տարածաչափեր։


== Տեխնիկական եզր ==

Պորտալ են կոչվում նաև «П»-աձև մետաղական կոնստրուկցիաները, որոնք մտնում են ամբարձիչ կռունկների կառուցվածքի մեջ։ Պորտալ կոչվող հարմարանքն օգտագործում են մեքենայի աշխատանքային մասը կայուն բարձրության վրա ամրացնելու համար։ Նման մեքենայական պորտալները կարող են լինել անշարժ կամ կարող են շարժվել ուղղորդող կամ երկաթգծային ուղիներով։


== Համակարգչային խաղ ==

Կան «Portal» և «Portal 2» անունով համակարգչային խաղեր, որոնք մշակվել են Valve Corporation ընկերության ծրագրավորողների կողմից։ Խաղը այսպես կոչված «փազլ/էքշըն» ժանրի է։


== Հղումներ ==
Գերմանական խոհանոց

Գերմանական խոհանոց, Գերմանիայի ազգային խոհանոց, որն անդընդհատ տեղափոխվում է մի շրջանից դեպի մյուս շրջանը։ Գերմանական խոհանոցն ունի շատ հին պատմություն, այն սկիզբ է առել դեռ Հռոմեական կայսրության ժամանակներում, երբ հին գերմանացիները պատրաստում էին իրենց համար հատուկ ուտեստներ, և ապրում էին այժմյան Գերմանիայի տարածքում։ Գերմանական խոհանոցում չկան եզակի ուտեստներ, այսինքն ամեն մի շրջանն ուներ իր հնարավորությունները ուտեստներ պատրաստելու հարցում։ Գերմանական ազգային ուտեստների քաղաքներից կարելի է առանձնացնել Մյունխենը և Շվաբիան։


== Մսային ուտեստներ ==

Գերմանիայում հիմնականում  առավել հայտնի և սիրված է խոզի միսը։ Միջինում գերմանացիներն ամեն տարի սպառում են ավելի քան 84 կգ միս։  Մեծ դեր ունեն երշիկների տեսակները։ Ենթադրվում է, որ Գերմանիայում գոյություն ունի երշիկների ավելի քան 1500 տեսակ։


== Բանջարեղեն ==
Բանջարեղենները Գերմանիայում հիմնականում օգտագործվում են ապուրների մեջ, կամ էլ որպես զարդարանք այլ տեսակի ուտեստներում։ Առավել շատ օգտագործվում են գազար, սպանախ, սիսեռ, լոբի և կաղամբի տարբեր տեսակներ։ Բացի դրանից Գերմանիայում աղցանների մեջ առավել շատ օգտագործում են լոլիկ և վարունգ։
Տապակած սոխը շատ է հայտնվում գերմանական ուտեստների ցանկի մեջ, և իր ուրույն տեղը միշտ գտնում է գերմանական սեղանների վրա, տարատեսակ մսային ուտեստների հետ միասին։
Կաղամբով աղցանը համարվում է Գերմանիայի ազգային ուտեստը։ Կաղամբով աղցան շատ սիրելու պատճառով գերմանացիները ստացել են «Krauts» մականունը։


== Ծանոթագրություններ ==
Էլեկտրական հոսանքի աղբյուր

Հոսանքի աղբյուրը սարք է, որը հաղորդիչում Էլեկտրական դաշտ է առաջացնում։ Որպեսզի հոսանքը նկատելի ժամանակ գոյություն ունենա, անհրաժեշտ է հոսանքի աղբյուրի առկայություն։Գալվանական տարրն առաջին պարզագույն հոսանքի աղբյուրն է։ Այն գործածվում է մինչ օրս և այդպես է կոչվում ի պատիվ Լուիջի Գալվանիի, ով իտալացի կենսաբան, բժիշկ է։ Լիցքակուտակիչները (ակումուլյատորները) ավտոմեքենայում, բջջային հեռախոսներում և այլ բազմատեսակ սարքերում մեծ կիրառություն ունեցող  հոսանքի աղբյուրներ են, որոնք կարելի է օգտագործել ՝ լիցքավորելով նորից։ Հոսանքի աղբյուրներն ունեն երկու բևեռ ՝ դրական (+) և բացասական (-)։ Դրական և բացասական բևեռների մոտ կուտակված լիցքերը պայմանավորված են հոսանքի աղբյուրի ներսում ընթացող Քիմիական ռեակցիաներով, որոնք տեղի են ունենում հատուկ լուծույթի մեջ խորասուզված հաղորդիչների՝ էլեկտրոդների միջև։

Դրական էլեկտրոդն անվանում են անոդ, իսկ բացասականը՝ կաթոդ:
Հոսանքի աղբյուրը լարման աղբյուրի զույգն է (երկակիություն)։ Գծապատկեր 1-ը ցույց է տալիս պարզագույն հոսանքի աղբյուրի սխեման, բեռնավորելով դիմադրությունը։


== Ներածություն ==
Նովոպոկրովսկի (խուտոր, Զիլաիրսկի շրջան)

Անվան այլ կիրառումների համար տե՛ս՝ ՆովոպոկրովսկիՆովոպոկրովսկի (ռուս.՝ Новопокровский, բաշկիրերեն՝ Яңы Покровка), խուտոր Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յախյա (գյուղ, Սալավատսկի շրջան)

Յախյա (ռուս.՝ Яхъя, բաշկիրերեն՝ Яхъя), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 355 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միհրան Սվազլյան

Միհրան Սվազլյան (Սվազլը) (1863, Զմյուռնիա, Բյուզանդական կայսրություն - 1935, Բոստոն, ԱՄՆ), հայ հրապարակախոս, գրող, հասարակական-քաղաքական գործիչ, իրավաբան։ Հայ առաջին լոբբիստական կազմակերպությունների հիմնադիր-նախագահ։


== Կենսագրություն ==
Միհրան Սվազլյանը ծնվել է 1863 թվականին, Զմյուռնիայում։ Անգլերենի իմացության շնորհիվ Կիպրոսի անգլիական կառավարական պալատում 18 տարեկանում եղել է քարտուղար և գանձապահ։ Սովորել է Զմյուռնիայի անգլիական քոլեջում, ապա՝ Ֆրանսիայի Էքս քաղաքի համալսարանում։ Հրատարակել է «Հայաստան» (1888-1892 թվականներ, Լոնդոն), «Արմինյըն Հերալդ» (անգլերեն, 1917-1919 թվականներ, Բոստոն) պարբերականները, որտեղ իրենց հոդվածներն են տպագրել և հայասիրությամբ թրծվել եվրոպացի առաջավոր մտածողներ Լորդ Ջեյմս Բրայսը, Էմիլ դը Լավլեն, Ժյուլ Սիմոնը, Ուիլյամ Էվարթ Գլադստոնը և ուրիշներ։ Լորդ Ջեյմս Բրայսի նախագահությամբ Սվազլյանը Լոնդոնում կազմակերպել է Եվրոպային Հայ դատի մասին իրազեկող բազմամարդ հավաքներ, աշխատակցել է հեղինակավոր “Daily News,” “New Review” և այլ պարբերականներին։ Արդյունքում հիմնվել է Մեծ Բրիտանիայում հայկական առաջին լոբբիստական կազմակերպությունը՝ Անգլո-հայկական ընկերությունը, որին անդամակցել են ժամանակի երևելի օտարազգի հայասեր գործիչներ, եղել է Ամերիկայի հայ ազգային միության (1917 թվական, Բոստոն) հիմնադիր-նախագահը։ Միությունը ԱՄՆ-ում գործող 187 մասնաճյուղերով իրականացրել է Հայաստանի ազատագրմանն ի նպաստ դրամահավաքներ, աջակցել կամավորական շարժման կազմակերպմանը, հրատարակել է հայոց պատմությանը վերաբերող գրականություն, նպաստել 1918 թվականին ԱՄՆ-ի Կոնգրեսում Հայ դատին առնչվող ունկնդրումների անցկացմանը, Հայաստանի ամերիկյան կոմիտեի (1919) և Հայաստան-Ամերիկա ընկերության ստեղծմանը։ Սվազլյանն աջակցել է Հնչակյան կուսակցությանը (1887), եղել Վերակազմյալ Հնչակյան (1896), ապա՝ միացյալ Ռամկավար-Ազատական (1921) կուսակցությունների հիմնադիր-ղեկավարներից, այդուհանդերձ, հանուն համազգային նպատակների կարողացել է Ամերիկայի հայ ազգային միության շուրջ համախմբել համերաշխ գործելու պատրաստակամություն դրսևորած հայ քաղաքական չորս կուսակցությունների (Սոցիալ Դեմոկրատ Հնչակյան, Վերակազմյալ Հնչակյան, Հայ Հեղափոխական Դաշնակցություն, Հայ Սահմանադրական Ռամկավար), ազգային երկու եկեղեցիների (Առաքելական, Ավետարանական) և Հայ Բարեգործական Ընդհանուր Միության (ՀԲԸՄ) ներկայացուցիչներին Միությունն ամերիկյան պաշտոնական շրջանակների կողմից ճանաչվել է որպես ամերիկահայ գաղութը ներկայացնող մարմին՝ դառնալով հայկական առաջին լոբբիստական կազմակերպությունն ԱՄՆ-ում։ Սվազլյանը եղել է ԱՄՆ-ի նախագահ Վուդրո Վիլսոնի խորհրդատուն հայկական տարածքների նկատմամբ ամերիկյան մանդատի հաստատման աշխատանքներում, անդրադարձել է Հայ դատին, հայ հասարակական-քաղաքական կյանքին («Ի յիշատակ Միհրան Սվազլեանի» (1944) գրքում։
Միհրան Սվազլյանը մահացել է 1935 թվականին, Բոստոնում։


== Մեջբերումներ Միհրան Սվազլյանից ==


== Գրականություն ==
Մեսիայան Ե., Դրօշին տակ, Նյու Յորք, 1918, էջ 154-184։
Ավագյան Ք., Ամերիկայի Միացյալ Նահանգների հայ գաղութի պատմությունը (սկզբնավորումից մինչև 1924 թվական), Երևան, 2000, էջ 116-120, 154։
Ավագյան Ք., Հայ առաջին լոբբիստական կազմակերպությունը ԱՄՆ-ում, տես «Հայոց պատմության հարցեր» հ. 4, Երևան, 2003։


== Ծանոթագրություններ ==


== Արտաքին հղումներ ==
«Սվազլյան գերդաստանի հավատամքը» ֆիլմը Archived 2019-04-13 at the Wayback Machine.
Պերանո

Պերանո  (իտալերեն՝ Perano), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1656 մարդ։ Բնակչության խտությունը՝ 276 մարդ/կմ²։ Տարածքը՝ 6 կմ²։ Փոստային ինդեքս` 66040։ Հեռախոսային կոդ` 0872։


== Ծանոթագրություններ ==
Նյուտոն շրջան (Ջորջիա)

Անվան այլ կիրառումների համար տե՛ս՝ Նյուտոն շրջան (այլ կիրառումներ)Նյուտոն շրջան (անգլ.՝ Newton County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 715 կմ² է, բնակչությունը՝ 62.001 մարդ (2010 թ. տվյալներով)։ Շրջկենտրոնն է Քովինգտոն բնակավայրը։ Կազմավորվել է 1821 թ.։
Ռամիզետո

Ռամիզետո  (իտալերեն՝ Ramiseto), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2001 թվականի տվյալների կազմում է 1367 մարդ։ Բնակչության միջին խտությունը՝ 14 մարդ/կմ²։ Զբաղեցնում է 98 կմ² տարածք։ Փոստային ինդեքս՝ 42030։ Հեռախոսային կոդը՝ 0522։
Կոմունայի հովանավորներն են սուրբ Կիպրիանոսն ու Հուստինան։ Տոնը նշվում է սեպտեմբերի 22-ին։


== Ժողովրդագրություն ==
Բնակչության աճ։


== Կապ տվյալներ ==
Հեռախոս։ 0522 817121
Էլեկտրոնային փոստ։ segreteria@comune.ramiseto.re.it


== Արտաքին հղումներ ==
Վակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վիսոկինիչի

Վիսոկինիչի (ռուս.՝ Высокиничи), գյուղ Ռուսաստանի Կալուգայի մարզի Ժուկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համլետ Մինասյան

Համլետ Վաղարշակի Մինասյան (1923, Երևան, Հայկական ԽՍՀ, ԱԽՖՍՀ, ԽՍՀՄ - 1994), հայ նկարիչ։


== Կենսագրություն ==
1938-1942 թվականներին սովորել է Երևանի գեղարվեստական տեխնիկումում, մասնակցել է Հայրենական մեծ պատերազմին։ 1951 թվականին ավարտել է Երևանի գեղարվեստա-թատերական ինստիտուտը։ 1953 թվականից մասնակցել է ցուցահանդեսների։ Գործերից են՝ «Գյուղական բակ», «Կուրթանի ձորը», «Վերջալույսը Սևանում», «Գարունը լեռներում», «Լոռվա ձորը»։ Կատարել է Շիրվանզադեի «Պատվի համար» պիեսի և «Արտիստը» վիպակի ձևավորումները։ Աշխատանքներից գտնվում են Հայաստանի ազգային պատկերասրահում։


== Ծանոթագրություններ ==


== Արտաքին հղումներ ==
Համլետ Մինասյանը Էյ Վի Փրոդաքշն կայքում
Ղազախլու (այլ կիրառումներ)

Ղազախլու կարող է վերաբերել՝

Ղազախլու, գյուղ ներկայիս Ադրբեջանական Հանրապետության Դաշկեսանի շրջանում։
Ղազախլու, գյուղ ներկայիս Ադրբեջանական Հանրապետության Սամուխի շրջանում։
Սաբանջը մզկիթ

Սաբանջը կենտրոնական մզկիթ կամ Սաբանջը մերքեզ (թուրքերեն՝ Sabancı Merkez Camii), գործող մզկիթ, որը գտնվում է Թուրքիայի Ադանա քաղաքում՝ Սեյհան գետի ափին։ Համարվում է Թուրքիայի ամենախոշոր մզկիթը։ Գերազանցում է Ստամբուլի Կապույտ մզկիթին ինչպես տարողունակությամբ, այնպես էլ մինարեթների բարձրությամբ։ Չնայած իր ահռելի չափերին, մզկիթը կառուցվել է մեկ տարուց էլ կարճ ժամանակահատվածում։


== Կառուցման պատմություն ==
1998 թվականին Ադանան մեծապես տուժել է Ադանայի երկրաշարժի արդյունքում, որի արդյունքում զոհվել են բազմաթիվ մարդիկ, իսկ քաղաքը կրել է մեծ վնաս։ Կործանված Ադանայի տուժած բնակչության օգնության համար Թուրքիայի կրոնական ֆոնդը, ինչպես նաև Սաբանջը ֆոնդը, որը հիմնադրվել էր թուրք միլիարդատեր Սաքըփ Սաբանջըի կողմից, հատկացրել են միջոցներ՝ քաղաքում նոր մզկիթի կառուցման համար։ Մզկիթի կառուցումը ավարտվել է 1998 թվականին։ Այդպիսով, մզկիթը դարձել է քաղաքի վերածնման յուրօրինակ խորհրդանիշ։


== Նկարագրություն, ճարտարապետություն ==
Սաբանջը մզկիթը գտնվում է Ադանայի հիմնական ավտոճանապարհների և մայրուղիների հատման կետում, այնպես, որ մզկիթի բարձր մինարեթները երևում են քաղաքի ցանկացած հատվածից։ Մզկիթը կառուցվել է օսմանյան դասական ոճով և համարվում է քաղաքի տեսարժան վայրերից մեկը։ Դրսից այն նման է Ստամբուլի Սուլթանահմեդին, իսկ ներքին տեսքը նման է Էդիրնեի Սելիմիե մզկիթին։ Մզկիթի փակ տարածքը կազմում է 6600 քառակուսի մետր, իսկ հարակից տարածքների ընդհանուր մակերեսը կազմում է 52 600 քառակուսի մետր։ Մզկիթը նախատեսված է 28500 հավատացյալների համար։ Մինարեթներից չորսը ունեն 99 մետր բարձրություն, իսկ երկուսը՝ 75 մետր։ Գլխավոր գմբեթի բարձրությունը կազմում է 54 մետր, իսկ տրամագիծը՝ 32 մետր։

Մինարեթները երկաթեբետոնե են, որը ստացվել է սպիտակ ցեմենտի և փղոսկրի գույնի մանրաքարի խառնուրդի արդյունքում։ Խճանկարների հեղինակը համարվում է Հուսեյն Քութլուն։ Ներկման աշխատանքները, ինչպես սալիկների մոդելների դիզայնը պատկանում են ճարտարապետ-դիզայներ Նակասու Մ. Սեմիհին։ Մզկիթի փայտե դռները պատրաստված են կունդեկարի ոճով, իսկ ապակե առաստաղը ստեղծվել է Աբդուլքադիր Աուդինի կողմից։ Մզկիթը մուտքը պատված է մարմարով։ Արտաքին և ներքին լուսավորության և ձայնային համակարգի աշխատանքներով զբաղվել է Philips ընկերությունը։ Բացի այդ, մզկիթը համալրված է ռադիոհամակարգով, որի օգնությամբ էֆազը կարող է հեռարձակվել 275 մզկիթներում, որոնք գտնվում են 60 կիլոմետր շառավղով։
Մզկիթը գտնվում է Սեյհան գետի ափին։ Մզկիթը շրջապատված է մեծ զբոսայգով։ Մզկիթի արևմտյան մասում գործում է հանրային մեծ գրադարան։


== Ծանոթագրություններ ==
Բլդան (գետ)

Անվան այլ կիրառումների համար տե՛ս՝ Բլդան (այլ կիրառումներ)Բլդան, գետ Կուրի ավազանում։ Աղստև գետի ձախ վտակն է։ Երկարությունը 17 կմ է, ջրհավաքի մակերեսը՝ 75 կմ²։ Սկիզբ է առնում Հալաբի լեռնաշղթայի հարավային լանջից, 2500 մետր բարձրությունից։ Սնումը ձնա-անձրևային է, հորդացումը՝ ապրիլ-մայիս ամիսներին։ Հոսում է անտառապատ խոր ձորով հյուսի-արևմուտքից հարավ-արևելք ուղղությամր։ Բլդանի կիրճում, Դիլիջանից 5 կմ հս-արմ գտնվում է Բլդան հանքային աղբյուրը, որի վրա կառուցված է «Դիլիջանի հանքային ջրի գործարանը։


== Ծանոթագրություններ ==